Meta xi tliet snin ilu kont naħdem ta' waitress (oh wait, I still do), kien hemm xi ħaddiema barranin jaħdmu miegħi. L-imgħallem kien qed jgħidli fuq kif għandi nagħmel xogħli, fuq il-ħaddiema u fuq in-nies li jiġu jieklu għandna. Niftakar kien hemm wieħed jaħdem magħna u kont narah wieħed jidher li jrid jagħmilha tal- bully . L-imgħallem kien qed jitkellem fuqu u qalli "Dak / s eɾp /* ta'!" U jien dħaqtlu dakinhar u ppruvajt inwieġeb b'reazzjoni b'wiċċi. U bqajt noqgħod naqra 'l bogħod minn dil-persuna li kellimni fuqha l-imgħallem għax bdejt ngħid li dak serp, jiġifieri ħażen. Is-serp li jissemma' fil-Bibbja. Is-serp b'ilsienu ħażin. Is-serp bil-metafori kollha li jġib miegħu. Xi sena wara kont qiegħda f'xi lezzjoni tal-lingwistika fuq l- omofoni u l-lettur ġab l-eżempju ta' serp u serb . U dak il-ħin minn qiegħ moħħi reġgħet ġiet dik il-ġrajja. Għadni nistaqsi sal-lum jekk riedx vera jgħidli li t-tifel kien serp għax kien kiesaħ u jfittex il-ġlied, jew sempliċiment riedx jgħidli n-nazzjonalità tiegħu. It-tonalità ta' "Dak Serb/serp ta'!" setgħet tingħad b'ċertu mod li, għalkemm it-tifel jidher li jaf jitkellem il-Malti, mhux Malti imma ġej mis-Serbja. Imma fl-istess ħin ried jgħidli, biex noqgħod attenta minnu. U għadha kemm reġgħet ħeġġet titfeġġ dil-ġrajja f'moħħi għax għad għandi l-ktieb ta' Vella Gera li għadni ma spiċċajtx. Shame on you!
Stejra mhux solvuta